Jabarkan Pembiakan dan kitaran hidup dari Rusa kutub dalam bahasa melayu

Rusa kutub mengawan pada akhir September sehingga awal November, di mana tempoh kebuntingan adalah sekitar 228-234 hari. Pada musim ini, individu jantan berlaga untuk mendapatkan pasangan yang terbaik - dua rusa jantan akan melaga tanduk masing-masing dan cuba menolak satu sama lain sehingga salah satunya tersungkur. Rusa jantan yang paling dominan bisa mendapatkan sebanyak 15-20 ekor rusa betina untuk dijadikan pasangan. Rusa-rusa jantan tersebut akan berhenti makan pada masa ini lalu kehilangan banyak berat simpanan dalam badan.

Rusa jantan hidup 4 tahun kurang daripada rusa betina di mana jangka hayat maksimumnya ialah sebanyak 17 tahun. Rusa betina bersaiz badan normal dengan gizi secukupnya pada musim panas boleh membiak pada bila-bila masa dari usia satu hingga tiga tahun. Jika sebaliknya berlaku dan rusa betina kekurangan zat, pembiakan tidak dapat dilakukan sepanjang tahun tersebut.  Haiwan jantan yang dominan, yakni mempunyai saiz badan dan tanduk yang lebih besar akan mengawan dengan lebih dari satu rusa betina dalam semusim.